
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

175. számú előterjesztés

Bátaszék Város Önkormányzat Képviselő-testületének 2026. szeptember 28-án 
16 órakor megtartandó RENDKÍVÜLI ülésére

Döntés a Vállalkozók és Munkáltatók Országos Szövetsége Tolna Vármegyei szervezetének támogatási kérelméről

	
Előterjesztő: Dr. Béres Judit polgármester

Készítette: dr. Beke-Buzás Zsófia kirendeltségvezető

Tisztelt Képviselő-testület!

A Prima Primissima Díj 2005-től egészült ki a területi Prima díjak rendszerével. Ekkortól szűkebb környezetünk kiválóságai is méltó elismerésben részesülhetnek. Alig hat év alatt az összes megye csatlakozott, így mára az ország egész területén önálló elismerésben részesülhetnek a szellemi élet, a kultúra, a tudomány, a művészet és a sport megyei legjobbjai. Ők azok, akik közelről figyelhető, megismerhető példaképeivé válhatnak szűkebb hazájuk közösségének.

A megyei Prima díjak rendszerének célja, hogy megőrizze a magyar értelmiség és szellem helyi eredményeit, erősítve a kisebb társadalmi egységek összetartozását, elősegítve fejlődésüket.

Az évenként odaítélt megyei Prima díjat mind a tizenkilenc megyében, megyénként hárman nyerhetik el.

Bátaszék Város Önkormányzatához (a továbbiakban: Önkormányzat) megkeresés érkezett a Vállalkozók és Munkáltatók Országos Szövetsége Tolna Vármegyei Szervezetétől, amely a jelen előterjesztés mellékletét képezi. A VOSZ Tolna Vármegyei Szervezete vállalta fel az országos kezdeményezés megyei megvalósítását. Az országos ünnepség ismét a Művészetek Palotájában lesz Budapesten. Ettől eltérő időpontpontban, de azzal teljes mértékben, szinkronban megyei szinteken is hasonló események kerülnek megvalósításra.
Köszönetüket fejezik ki az önkormányzat felé a korábbi támogatással kapcsolatosan. 


A korábbi évek tapasztalatai alapján kiemelt támogatóként, Bátaszék Város Önkormányzatát is kérik, hogy ebben az évben is támogassa a rendezvény színvonalas megrendezését, 

A fentiekre tekintettel kérjük az alábbi határozati javaslat elfogadását.

H a t á r o z a t i   j a v a s l a t:

Tolna Megyei Prima Díj és rendezvény támogatására

Bátaszék Város Önkormányzatának Képviselő-testülete 
a) a Vállalkozók és Munkáltatók Országos Szövetsége Tolna Vármegyei Szervezetének részére a Szekszárdon megrendezésre kerülő 2026. évi Tolna Megyei Prima Díj díjátadó rendezvény költségeihez 200.000 Ft támogatást biztosít a 2026. évi költségvetés általános tartalék kerete terhére;
b) felhatalmazza a polgármestert a támogatási szerződés aláírására.

Határidő: 2026. október 9.
Felelős: Dr. Béres Judit polgármester  
	  (a támogatási szerződés aláírásáért)

Határozatról értesül:  VOSZ Tolna Vármegyei Szervezet
                                  BKÖH Pénzügyi Iroda
                                  irattár


